**Innovációs Központ pályázati- és innovációs hírlevelére vonatkozó adatkezelési tájékoztató**

1. A Semmelweis Egyetem Innovációs Központja, mint adatkezelő (a továbbiakban: IK vagy Adatkezelő) kiemelten fontosnak tartja a közérdekű és közérdekből nyilvános adatok minél szélesebb körű nyilvánosságra hozatalát, valamint elkötelezett az érintettek személyes adatainak védelmében, kiemelten fontosnak tartva az érintettek információs önrendelkezési jogának tiszteletben tartását is.
2. Az IK a személyes adatokat bizalmasan, a vonatkozó jogszabályoknak megfelelően kezeli és megtesz minden olyan biztonsági, technikai és szervezési intézkedést, amely az adatok biztonságát garantálja.
3. Az IK a személyes adatokat az információs önrendelkezési jogról és az információszabadságról szóló **2011. évi CXII. törvény** (a továbbiakban: Infotv.) és a Nemzeti Adatvédelmi és Információszabadság Hatóság elnöke által kiadott állásfoglalásoknak megfelelően kezeli, összhangban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, **az Európai Parlament és a Tanács (EU) 2016/679 Rendeletével** (GDPR).
4. Az adatkezelés célja a pályázati- és innovációs hírek iránt érdeklődők (Semmelweis Egyetem hallgatói és foglalkoztatottjai, továbbá külső személyek) számára biztosítani az IK hírlevél szolgáltatásra való feliratkozást, annak érdekében, hogy értesülhessenek a legfrissebb kutatási, fejlesztési és innovációs pályázatokról, hírekről és eseményekről.
5. A hírlevél szolgáltatás igénybevételénél Adatkezelőnél a feliratkozó neve és e-mail címe kerül rögzítésre.
6. Az adatkezelés jogalapja minden esetben a feliratkozó hozzájárulása.
7. Az adatkezelés a hírlevél szolgáltatásra történő feliratkozás időpontjától a szolgáltatásról történő leiratkozás jelzéséig tart.
8. Amennyiben a hírlevél szolgáltatásra fel kíván iratkozni, szándékát – nevének és e-mail címének megadásával- project@semmelweis-univ.hu e-mail címen, jelen adatkezelési tájékoztató alábbiak szerinti elfogadásával jelezheti.
9. Amennyiben a hírlevél szolgáltatást a továbbiakban nem kívánja igénybe venni, leiratkozási szándékát – nevének és e-mail címének megadásával- project@semmelweis-univ.hu e-mail címen jelezheti.
10. A hírlevél szolgáltatásra történő feliratkozással Ön elfogadja jelen adatkezelési tájékoztatót és hozzájárul nevének és e-mail címének a 7. pontban foglalt időtartamig fennálló kezeléséhez.

 Innovációs Központ, Adatkezelő

 **Hozzájárulok, hogy a Semmelweis Egyetem a pályázati- és innovációs hírlevélhez megadott alábbi személyes adataimat a fentiek szerinti adatkezelési tájékoztatóban foglaltak szerint kezelje.**

**Név: ………………………………………………………………………………….**

**E-mail cím: ……………………………………………………………………….**